Аймағамбетов: Ғалымдар қоғамдағы жағдайларға сарапшы ретінде араласып, ғылыми негіз беруі керек
DATE: 12:43, 22 Қыркүйек 2020 | GMT +5
TITLE: Аймағамбетов: Ғалымдар қоғамдағы жағдайларға сарапшы ретінде араласып, ғылыми негіз беруі керек
URL: https://kaz.inform.kz/news/aymagambetov-galymdar-kogamdagy-zhagdaylarga-sarapshy-retinde-aralasyp-gylymi-negiz-berui-kerek_a3697464/
META: DATE: 12:43, 22 Қыркүйек 2020 | GMT +5
TOTAL WORDS: 132
AUTHOR(S):
TEXT: «Қазақ әдебиеті мен мектептегі кітапханалар бойынша тиісті тапсырма берілді. Оны ары қарай жүргізу керек. Ұлттық ғылым академиясымен бірге бұл жұмысты соңына жеткіземіз. Маңызды мәселенің бірі – цифрландыру. Біз сіздерде жиналған ауқымды рухани байлықты, жәдігерлер мен ұлт мұраларын цифрландыруымыз керек. Ол үшін не қажет? Бізге өтініштеріңізді жіберіңіздер. Мәселені реттейміз», - деді Асхат Аймағамбетов М. Әуезов атындағы Әдебиет және өнер институтының директоры Кенжехан Матыжановқа қарата. Асхат Аймағамбетов сонымен қатар ғылыми институттардың мақсаты – ғылыми ізденіс екенін, алайда олар ол жұмыстан бөлек қоғаммен жұмыс жүргізуі керектігін еске салды. «Қоғамда болып жатқан әртүрлі құбылыстарға ойын айту, сарапшы ретінде араласу, шын мәнінде кез келген оқиғаға ғылыми негіз беру – өте маңызды мәселе. Біздің ғылыми зерттеу институттары осы жұмысты ұмытпауы керек. Әлбетте, зерттеу – басты жұмыс. Алайда қоғамдағы оқиғаларға ғылыми негізде түсінік беріп отыру маңызды», - деді ол
